Heggedal skole (Asker)

Heggedal skole er en barneskole i Heggedal i Asker kommune. Skolen ble bygget i 1906. Det har vært mange utbygginger siden den gang, blant annet i 1960. Skolen har ca. 400 elever fordelt på syv klassetrinn.

I 2014 startet prosjektet om ny Heggedal barneskole. Fra skolestart 2014 ble avlastningsskolen i Johan Drengsruds vei 60 tatt i bruk. Rivingen startet i september 2014, og byggestart i november samme år. Den nye skolen ble ferdigstilt og tatt i bruk i desember 2016. 

Heggedal og Blakstad skolekorps har base på skolen, og spiller på skolen hver 17. mai.

Referanser

Skoler i Asker
Utdanningsinstitusjoner etablert i 1906
Barneskoler i Viken